NASA duhet të korrigjojë gabimet, para fillimit të fluturimeve - 2003-08-31
Një komision hetimor arriti në përfundimin se administrata e Nasës është e izoluar, e ngurtë dhe plot mosmarrëveshje
Korigjimi i disa gabimeve të Nasës është detyra kryesore me të cilën përballet kryeadministratori i agjencisë, Sean O’Keefe, para se të niset një anije tjetër për vajtje-ardhje në hapësirë. Ai i mori udhëzimet nga një komision hetuesish, të cilët arritën në përfundimin se shkaktarë për fundin tragjik të anijes Columbia janë si kultura e brendshme e Nasës edhe aksidenti me krahun gjatë lëshimit të anijes, që vulosi fatin e saj gjatë kthimit në Tokë. Komisioni arriti në përfundimin se administrata e Nasës ndihmoi për të shkaktuar aksidentin, ngaqë është e izoluar, e ngurtë dhe plot mormarrëveshje. Anëtari i komisionit, John Logsdon, drejtor i Institutit për Politikën e Hapësirës, në Universitetin George Washington, thotë se Nasa e zhvilloi këtë kulturë gjatë ditëve trullosëse të programit të hershëm të hapësirës, kur ajo kishte një buxhet të madh në garën me Bashkimin Sovjetik, se kush do të zbriste i pari në Hënë. , thotë ai. Komisioni hetimor, i udhëhequr nga admirali, Harold Gehman, thotë se Nasa duhet të ndryshojë për të shmangur një tjetër fatkeqësi me një anije për vajtje-ardhje në hapësirë. Administratori i Agjencisë, Sean O’Keefe, thotë se ai është duke ndjekur me përpikmëri rekomandimet e komisionit. thotë ai. Ndër të tjera hetuesit rekomandojnë që Nasa të ketë brenda saj autoritete të fuqishme që do të garantonin respektimin e standardeve të sigurisë dhe të kishin të drejtën për të ndaluar lëshimet e anijeve për vajtje-ardhje në hapësirë, në se nuk do të ishin zgjidhur problemet e sigurimit. Ish-historiani i Nasës, Alex Roland, mendon se gjendja e tanishme është një jehonë shqetësuese e shpërthimit që ndodhi në vitin 1998 me anijen Challenger. Ish-drejtuesja e programit të Nasës për eksplorimin e Marsit, Donna Shirley, tha në një intervistë me rrjetin televiziv, P-B-S se ndryshimi i kulturës në Nasa do të jetë i vështirë për një arsye tjetër. Agjencia është e decentralizuar. Por komisioni hetimor fajësoi edhe politikanët që me kalimin e viteve i kanë pakësuar fondet e Nasës. Komisioni ka bërë thirrje që të zhvillohet një debat në shkallë kombëtare mbi të ardhmen e fluturimeve me njerëz në hapësirë.//kk//